laion/Wikipedia-Exotic huggingface dataset:
ציבור

האם התכוונתם ל... ציבור (אנשים) (אנ') – קבוצת אנשים מניין – ציבור של עשרה יהודים שהתקבץ לצורך דתי בריאות הציבור – תחום ברפואה המוגדר כמדע והאומנות של מניעת מחלות וקידום בריאות בבני אדם באמצעות מאמץ מאורגן ובחירה מושכלת של חברה, ארגונים, קהילות ציבוריות ופרטיות ופרטים בודדים ידוע בציבור – אדם החי בזוגיות במסגרת משפחתית, אך אינו נשוי לבן זוגו יחסי ציבור – פעילות תקשורת המונים שמטרתה להשפיע על הציבור, או על קהל יעד מסוים, להשגת מוניטין הרצוי ליוזם פעילות זו מבנה ציבור – מבנה שנועד לצורכי הציבור נבחר ציבור – אדם שנבחר לתפקיד ציבורי בדמוקרטיה ייצוגית עובד ציבור – מי שמועסק במגזר הציבורי, במשרדי הממשלה או ברשויותיה ובשלטון המקומי, להוציא שירות צבאי קורבן ציבור – קורבן המובא על ידי הציבור כולו, כלומר, שהוא נרכש מכסף שנאסף מכלל הציבור רשות הציבור – יצירות שאינן מוגנות בזכויות יוצרים והמצאות שאינן מוגנות בפטנטים שירה בציבור – אירוע שבו קהל המשתתפים שר יחדיו שלום הציבור – מושג משפטי שמקורו במשפט המקובל ומשקף את זכותו של הציבור להתנהל בלי שתופרע שלוות חייו על ידי הפרה של הסדר הציבורי שליח ציבור – (בראשי תיבות: ש"ץ) כינוי לחזן בית הכנסת, המייצג את הקהל בתפילתו לאלוהים תקנת הציבור – מושג שסתום משפטי שמבטא את התפיסה הבסיסית של החברה ביחס להתנהגות ראויה ביחסים חוזיים הציבור הנאור – מושג המופיע בתדירות נמוכה בפסקי דין של בית המשפט העליון בישראל למן שנות השישים, בהקשר של הכרעות ערכיות במשפט בית חולים ציבורי – דיור ציבורי – דיור שמעמידה המדינה או הרשות המקומית למשקי בית שאינם מסוגלים לרכוש או לשכור דירה בשוק הפרטי טלפון ציבורי – מכשיר טלפון המוצב במקום ציבורי כשירות הניתן לציבור על ידי חברות הטלפונים המגזר הציבורי – חלק של הכלכלה העוסק במתן השירותים הציבוריים לתושבים מינהל ציבורי – מכלול הארגונים הציבוריים הפועלים במדינה מפתח ציבורי – מפתח הצפנה הנגיש לכל ומשמש להצפנת מסרים המיועדים לבעל המפתח מרחב ציבורי – באדריכלות ותכנון אורבני: מרחב פיזי וטריטוריאלי בבעלות עירונית הפתוח לציבור קופה ציבורית – שירות ציבורי – שירות הניתן לציבור על ידי המדינה או מי שקיבל זיכיון מטעמה שירותים ציבוריים (בית שימוש) – בית שימוש המיועד לשימוש הציבור חברה ציבורית תחבורה ציבורית
בויקו דימיטרוב

בויקו גאורגייב דימיטרוב (בבולגרית: Бойко Георгиев Димитров‏; נולד ב-5 ביוני 1941, פלבן, ממלכת בולגריה) הוא דיפלומט ופוליטיקאי בולגרי, אשר בין השנים 1989–1990 כיהן כשר החוץ האחרון של הרפובליקה העממית של בולגריה וכשר החוץ הראשון של בולגריה. בויקו דימיטרוב נולד בפלבן והתייתם בגיל צעיר. הוריו שהיו פרטיזנים חברי המפלגה הקומוניסטית של בולגריה, נהרגו במהלך קרבות מול המשטרה הבולגרית. בספטמבר 1944, לאחר הפיכת חזית המולדת של בולגריה אומץ על ידי גאורגי דימיטרוב. ב-1963 סיים את המכון הממלכתי ליחסים בינלאומיים של מוסקבה ובהמשך, הועסק במשלחת הבולגרית לאו"ם. ב-1967 התקבל רשמית כחבר במפלגה הקומוניסטית של בולגריה. בין השנים 1978–1982 כיהן כשגריר בולגריה לקובה. ב-1981 הפך לחבר מן המניין במועצה המרכזית של המפלגה הקומוניסטית. ב-1989, במהלך סתיו העמים ולאחר הדחתו של טודור ז'יבקוב, התמנה פטר מלאדנוב לראש מועצת המדינה ודימיטרוב החליף אותו כשר החוץ של בולגריה בממשלתו של גאורגי אטנסוב. דימיטרוב היה שר החוץ האחרון בעידן הרפובליקה העממית של בולגריה. הוא המשיך לכהן גם בממשלתו של אנדריי לוקאנוב והיה לשר החוץ הראשון בעידן בולגריה. Georgi Dimitrov's son fell ill, באתר pik.bg (בבולגרית). מנהיגי בולגריה, באתר zarate.eu (באנגלית).
סראי (מקדוניה הצפונית)

סראי (במקדונית: Сарај; באלבנית: Saraj) הוא כפר במקדוניה הצפונית. העיר היא מרכז הרשות המקומית סראי שבאזור הסטטיסטי סקופיה. בכפר נמצא מסגד חוסיין-שאחובה. לפי מפקד אוכלוסין שנערך ב-2002 אוכלוסיית העיר מנתה 5,232 תושבים. הקבוצות האתניות העיקריות הן: מדיה וקבצים בנושא סראי בוויקישיתוף Macedonian Census (2002), Book 5 - Total population according to the Ethnic Affiliation, Mother Tongue and Religion, The State Statistical Office, Skopje, 2002, p. 171. ערך זה הוא קצרמר בנושא מקדוניה הצפונית ובנושא יישובים באירופה. אתם מוזמנים לתרום לוויקיפדיה ולהרחיב אותו.
אוגוסטין רוביט

אוגוסטין רוביט (באנגלית: Augustine Rubit; נולד ב-14 באוגוסט 1989) הוא כדורסלן אמריקאי המשחק בעמדות הפאוור פורוורד והסנטר בבאיירן מינכן. רוביט גדל ביוסטון, טקסס, ושיחק כדורסל בקבוצת הכדורסל של אוניברסיטת דרום אלבמה. בעונתו הראשונה העמיד ממוצעים של 13.1 נקודות ו-11 ריבאונדים למשחק. בעונתו השנייה העמיד ממוצעים של 15.2 נקודות ו-9.2 ריבאונדים למשחק. לקראת עונת 2015/2016 חתם ברטיופארם אולם מהבונדסליגה הגרמנית. ב-30 ביוני 2017 חתם בברוזה במברג, גם היא מהבונדסליגה הגרמנית. ב-8 ביולי 2019 חתם על חוזה לשנתיים עם מועדון היורוליג היווני אולימפיאקוס. ב-13 ביולי 2020 חתם בז'לגיריס קובנה. ב-24 באוגוסט 2021 חתם בבאיירן מינכן, המשחקת בבונדסליגה וביורוליג. מדיה וקבצים בנושא אוגוסטין רוביט בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג AL com staff, South Alabama's Augustine Rubit named to AP All-America team, al, ‏2013-04-01 (באנגלית) South Alabama's Augustine Rubit named Sun Belt Player of Year, al, ‏2013-03-06 (באנגלית) Basketball News, Scores, Stats, Analysis, Standings, www.eurobasket.com "Augustine Rubit officially leaves Zalgiris Kaunas". Sportando (באנגלית אמריקאית). נבדק ב-2022-06-28. "FC Bayern officially signs Augustine Rubit". Sportando (באנגלית אמריקאית). נבדק ב-2022-06-28.
המצלמה של דוקטור מוריס

המצלמה של דוקטור מוריס הוא סרט קולנוע דוקומנטרי ישראלי של הבמאים איתמר אלקלעי ומיטל צביאלי, אשר יצא לאור בשנת 2022. הסרט הוקרן בבכורה עולמית בדוקאביב 2022 וזכה בפרס הסרט הישראלי הטוב ביותר בפסטיבל. הסרט הופק עבור ערוץ Yes דוקו ושודר בו בבכורה טלוויזיונית ביוני 2022. הסרט הופק בתמיכת yes דוקו, הקרן החדשה לקולנוע וטלוויזיה, קרן גשר לקולנוע רב תרבותי. הסרט הופק בסיוע משרד התרבות והספורט - המועצה הישראלית לקולנוע, קופרו - קרן לשיווק סרטי תעודה ואנימציה, DOC LAB TLV, קרן כדר לתרבות, אומנות ומדע, Arte, rbb. הפקת הסרט נעשתה על ידי הבמאים, איתמר אלקלעי, מיטל צביאלי. בני משפחת מוריס הפקידו בידי הבמאים את ארכיון צילומי ה-8 מ"מ שצולמו על ידי אב המשפחה, דוקטור רג'ינלד מוריס. הסרט מבוסס על חומרי הארכיון האלו. הסרט יצא לאור ביוני 2022. העלילה מתרחשת בשנות החמישים. זוג בריטי צעיר יוצא אחרי החתונה לטיול בעולם. הם מגיעים לעיירה קטנה במדבר, מתאהבים בה, ומחליטים להישאר. שם, באילת הרחוקה, יקימו את משפחתם. כך מתחיל סיפורם של ד"ר מוריס – טייס קרב, רופא וצלם חובב – ואשתו, פיי. במשך עשרות שנים מצלם ד"ר מוריס במצלמתו את קורות המשפחה המתרחבת, על השמחות, הטרגדיות והדרמות המשפחתיות. את קורותיה של עיר שקמה ונבנית אל מול עיניהם, והם בשר מבשרה וגם את קורותיו של התנין קלרנס, חיית המחמד המשפחתית, שהפך לשם דבר בעיר. הסרט זכה בפרס הראשון בפסטיבל הקולנוע דוקאביב ביוני 2022. "המצלמה של דוקטור מוריס", במסד הנתונים הקולנועיים IMDb (באנגלית) דף הסרט באתר דוקאביב 2022 דף הסרט באתר cineuropa דף הסרט באתר ynet "המצלמה של דוקטור מוריס" הוא הזוכה הגדול בפסטיבל דוקאביב נירית אנדרמן, "תגידו, את הסרטים של אבא שלנו ראיתם?", באתר הארץ, 19 ביוני 2022 איתי שטרן, "המצלמה של דוקטור מוריס" הוא הזוכה בפסטיבל דוקאביב 2022, באתר הארץ, 1 ביוני 2022 רועי אבן, ‏"המצלמה של דוקטור מוריס" הוא הזוכה הגדול של פסטיבל דוקאביב ה-24, באתר ‏מאקו‏, 1 ביוני 2022
קרל פון האזה

קרל פון האזה (בגרמנית: Karl August von Hase; ‏ 25 באוגוסט 1800, שטיינבך - 3 בינואר 1890, ינה) היה תאולוג והיסטוריון של הכנסייה גרמני. הוא כיהן כפרופסור באוניברסיטת פרידריך שילר בינה. קרל האזה נולד בעיירה קטנה בסקסוניה. הוא התחיל ללמוד באוניברסיטת לייפציג. בעקבות השתתפותו בארגון סטודנטים שפעילותו נאסרה הוא סולק מהאוניברסיטה ועבר ללמוד בארלנגן. גם שם פעילותו בארגון סטודנטים הקשה לסיים את הלימודים ולקבל תואר. בסופו של דבר הוא הצליח לסיים את לימודי תואר באוניברסיטת טיבינגן בשנת 1823. בהמשך הוא קיבל הסמכה לתואר שלישי בלייפציג. הוא קיבל הזמנה לעבור לאוניברסיטת ינה ולכהן בה כפרופסור לתאולוגיה. קרל האזה הסכים בתנאי שהוא יוכל לסיים את נסיעתו לאיטליה. החל משנת 1828 היה פעיל בלשכת הבונים החופשיים "אפולו". קרל האזה הגיע לינה בשנת 1829 ועבד בה עד לפרישה בשנת 1883. במהלך תקופה זו הוא כיהן גם כרקטור של האוניברסיטה. לקראת פרישת הוא קיבל תואר ברון ומספר עיטורים על הישגיו במהלך עבודתו באוניברסיטה. בעבודותיו פון האזה ניסה לגשר בין מדע לבין תורת הכנסייה הלותרנית. יחד עם זאת הוא לא תמך ברציונליזם ואף תקף את נציגיו על כך שהם מזניחים את החשיבות ההיסטורית של הכנסייה. דעותיו פורטו בספרו Evangelisch-protestantische Dogmatik שפורסם לראשונה בשנת 1826 ועבר מספר מהדורות. הספר הפופולרי שלו Kirchengeschichte, Lehrbuch zunächst für akademische Vorlesungen פורסם לראשונה בשנת 1834, המהדורה ה-12 יצאה בשנת 1900 ובשנת 1870 הספר תורגם לאנגלית. פון האזה כתב מספר ספרי ביוגרפיה על פרנציסקוס מאסיזי, קטרינה מסיינה וספר Neue Propheten שכלל ביוגרפיה של ז'אן ד'ארק, סבונרולה ותומאס מינצר. ספרו Handbuch der protestantischen Polemik gegen die Römisch-katholische Kirche יצא לאור לראשונה בשנת 1862 ותורגם לאנגלית בשנת 1900. קרל פון האזה נפטר בינה בשנת 1890 בגיל 90. היו לו מספר בנים ובנות. אחד הבנות הייתה נשואה לאוטומר דומריך. דיטריך בונהופר הוא בין צאצאיו. מדיה וקבצים בנושא קרל פון האזה בוויקישיתוף עבודות של קרל האזה ביוגרפיה (בגרמנית)
מרווין אוגונסיפה

מרווין אוגונסיפה (בגרמנית: Marvin Ogunsipe; נולד ב-26 בפברואר 1996) הוא כדורסלן אוסטרי המשחק בעמדת הפאוור פורוורד בבאיירן מינכן. אוגונסיפה החל את הקריירה במחלקת הנוער של וינה טימברוולבס האוסטרית, ובשנת 2017 עבר לבאיירן מינכן. ב-12 בפברואר 2017 ערך את הופעת הבכורה שלו בבונדסליגה הגרמנית, כשקלע שתי נקודות בניצחון קבוצתו 80–56 על אלבה ברלין. לקראת עונת 2019/2020 נשלח להשאלה להמבורג טאוורס, גם היא מהבונדסליגה הגרמנית. ב-11 במאי 2020 הושאל לקריילסהיים מרלינס לטורניר סוף-העונה שנוצר עקב השפעת מגפת הקורונה על הספורט. לקראת עונת 2020/2021 הושאל שוב להמבורג טאוורס, ובתום העונה שב לבאיירן מינכן. מדיה וקבצים בנושא מרווין אוגונסיפה בוויקישיתוף פרופיל, באתר eurobasket פרופיל, באתר פיב"א Beate Eckert-Kraft, Marvin Ogunsipe wechselt nach Crailsheim, HAMBURG CITY WEBGUIDE, ‏2020-05-11 (ב־) "Bayern Munich loans Marvin Ogunsipe back to Hamburg". Sportando (באנגלית אמריקאית). נבדק ב-2022-06-28.
שרלרואה

שרלרואה (בצרפתית: Charleroi, בוולונית: Tchålerwè) היא העיר הגדולה באזור ולוניה שבבלגיה. נכון ל-1 בינואר 2008 מנתה העיר 227,067 תושבים, וביחד עם פרבריה כחצי מיליון תושבים. העיר ממוקמת באזור "הארץ השחורה" של מכרות הפחם שבדרום בלגיה, על הנהר סאמבר, שמקורו בצפון צרפת. היא נמצאת 46 ק"מ דרומית לבריסל, במרכזה של רשת תחבורה מסועפת הכוללת כבישים מהירים, קווי מסילות ברזל ושדה תעופה. תעלת המים המתחילה בשרלרואה עוברת דרך בריסל ומחברת את הנהרות סאמבר וסכלדה. תחילתה של העיר בכפר קטן בשם שרנואה. ב-1666 הפכו הספרדים, שחששו מהכנותיו הצבאיות של לואי הארבעה עשר מלך צרפת, את הכפר למקום מבוצר ושינו את שמו משרנואה לשרלרואה, על שם קרלוס השני מלך ספרד שהיה אז בן חמש שנים, ושנה אחר כך כבש הצבא הצרפתי את המקום. וובאן, שהיה המהנדס הצבאי של לואי הארבעה עשר, השלים את הביצורים והרחיב את חומות העיר. בשנת 1678 עבר המקום שוב לידי ספרד על פי הסכמי ניימכן. הצבא הצרפתי כבש שוב את שרלרואה ב-1693, 1746 ו-1794. נפוליאון שהה בעיר יומיים לפני קרב ווטרלו (1815). ההולנדים הקימו במקום מבצר חדש שהותקף ונכבש על ידי תושבי העיר בעת מהפכה הבלגית של 1830. ב-1914, בתחילת מלחמת העולם הראשונה, התחוללו בשרלרואה קרבות כבדים, והעיר נפלה בידי הגרמנים. תעשיית זכוכית קיימת בשרלרואה מאז המאה ה-16. פני העיר השתנו במהלך המהפכה התעשייתית במאה ה-19. מרבצי הפחם המצויים סביבה הביאו להתפתחותה המהירה, והוקמו בה בתי יציקה למתכות, ייצור ועיבוד פסי מתכת, בתי חרושת לסכינים, מסמרים וחוטי פלדה, וכיום ניתן למצוא בה גם בתי דפוס ותעשיות כימיקלים ותרופות. בעיר פועלת קבוצת הכדורסל ספירו שרלרואה שזכתה שמונה פעמים בליגת העל הבלגית. בעיר פועל מועדון הכדורגל שרלרואה שמשחק בליגת העל הבלגית. גרמניה שרמברג (אנ'), גרמניה ארצות הברית פיטסבורג, פנסילבניה, ארצות הברית גרמניה ואלדקירך (אנ'), גרמניה יפן הימג'י, יפן אוקראינה דונצק, אוקראינה טורקיה אוסאק (אנ'), טורקיה מדיה וקבצים בנושא שרלרואה בוויקישיתוף אתר האינטרנט הרשמי של שרלרואה (בצרפתית, בהולנדית, בגרמנית, בספרדית, באיטלקית ובאנגלית) שרלרואה, באתר אנציקלופדיה בריטניקה (באנגלית) שרלרואה, ברשת החברתית פייסבוק שרלרואה, ברשת החברתית LinkedIn שרלרואה, סרטונים בערוץ היוטיוב ערך זה הוא קצרמר בנושא גאוגרפיה של בלגיה ובנושא יישובים באירופה. אתם מוזמנים לתרום לוויקיפדיה ולהרחיב אותו.
באדו זאכי

באדו א-זאכי (בערבית: بادو الزاكي, תעתיק מדויק: "באדו א-זאכי"; נולד ב-2 באפריל 1959 בסידי קאסם, מרוקו) כדורגלן ומאמן כדורגל מרוקאי. זאכי היה שוער נבחרת מרוקו עימה שיחק במונדיאל 1986 ואיתה זכה בארבע אליפויות אפריקה. בין השנים 1978–1986 שיחק בקבוצת וידאד קזבלנקה, בין השנים 1986–1990 שיחק בספרד במדי מיורקה איתה הגיע לגמר גביע המלך הספרדי. בין השנים 1990–1992 שיחק זאכי במדי FUS רבאט. מאז פרישתו ב-1993 משמש כמאמן ובין השנים 2002–2005 שימש כמאמן נבחרת מרוקו. פעמיים אלוף מרוקו 1986- כדורגלן השנה באפריקה 1986-7 הזר המצטיין בליגה הספרדית 1988-9 ו-90–1989 שחקן ההגנה המצטיין בליגה הספרדית קפטן מאיורקה 1986–1990 קפטן נבחרת מרוקו 1986–1992 מדיה וקבצים בנושא באדו זאכי בוויקישיתוף באדו זאכי, באתר Transfermarkt באדו זאכי, באתר BDFutbol באדו זאכי, באתר WorldFootball.net באדו זאכי, באתר National Football Teams באדו זאכי, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
ז'אן מארק שישקו

ז'אן מארק שישקו (בסלובנית: Žan Mark Šiško; נולד ב-29 ביוני 1997) הוא כדורסלן סלובני המשחק בעמדת הרכז בבאיירן מינכן. שישקו החל לשחק כדורסל באולימפיה ליובליאנה מליגת העל הסלובנית. לאחר מכן שיחק במועדונים נוספים בסלובניה ובציבונה זאגרב הקרואטית. ב-28 בדצמבר 2019 חתם בבאיירן מינכן מהבונדסליגה הגרמנית. מדיה וקבצים בנושא ז'אן מארק שישקו בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
סינולוגיה

סינולוגיה או לימודי סין, היא דיסציפלינה אקדמית המתמקדת בחקר סין בעיקר באמצעות חקר הפילוסופיה, השפה, הספרות, התרבות וההיסטוריה של סין. יש המייחסים את ראשיתה לחוקרים סיניים מוקדמים שחקרו את הציוויליזציה בה הם היו חברים. תחום הסינולוגיה נתפס באופן היסטורי כיישום של פילולוגיה בתרבות הסינית, ועד המאה ה-20 כזהה לביטוי "פילולוגיה סינית". הסינולוגיה התרחבה בתקופה המודרנית וכוללת את ההיסטוריה הסינית, האפיגרפיה הסינית ונושאים אחרים. במזרח אסיה, חקר נושאים הקשורים לסין החל מוקדם מבמערב. ביפן, דיסציפלינה זו נקראה "קאנְגָקוּ" (קאנג'י: 漢学, מילולית: לימודי האן). ברפובליקה העממית של סין דיסציפלינה זאת נקראת "לימודים לאומיים" (סינית מפושטת: 国学, פין-יין: Guóxué), אך המושג סינולוגיה לרוב מתורגם ל"לימודי האן" (סינית מפושטת: 汉学, פין-יין: Hànxué) עצמות ניחוש כתב סיני ז'אן-פייר אבל-רמיזא פילוסופיה סינית מדיה וקבצים בנושא סינולוגיה בוויקישיתוף סין, לימוד והוראה, דף שער בספרייה הלאומית Cf. p.4, Zurndorfer, China Bibliography ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
גאווין שילינג

גאווין שילינג (בגרמנית: Gavin Schilling; נולד ב-10 בנובמבר 1995) הוא כדורסלן גרמני המשחק בעמדת הפאוור פורוורד בבאיירן מינכן. שילינג נולד במינכן, גדל בשטרסבורג ובשנת 2003 עבר עם משפחתו לשיקגו ושיחק כדורגל, פוטבול, בייסבול וכדורסל. אביו, אנדראס, היה שחקן כדוריד גרמני, ואימו היא ילידת שיקגו. לאחר שבשנת 2010 חזר לעונה אחת לגרמניה, במרץ 2013 החליט לשחק כדורסל באוניברסיטת המדינה של מישיגן. עקב פציעה בברך, החמיץ את כל עונת 2016/2017. ב-29 ביוני 2018 חתם לראשונה על חוזה מקצועני, כשחתם ברטיופארם אולם מהבונדסליגה הגרמנית. ב-31 ביולי 2020 חתם בלובן בראונשווייג הגרמנית. ב-9 ביולי 2021 חתם בבאיירן מינכן הגרמנית. מדיה וקבצים בנושא גאווין שילינג בוויקישיתוף פרופיל, באתר Sports-Reference פרופיל, באתר eurobasket פרופיל, באתר פיב"א German import will join De La Salle, ESPN.com, ‏2011-06-18 (באנגלית) Michigan State sophomore Gavin Schilling speaks three different languages, נבדק ב-2022-06-28 Gavin Schilling: Wird dieser Bubi unser nächster Basketball-Star?, bild.de, ‏2015-03-30 (בגרמנית) Nevada C Schilling commits to Michigan State, ESPN.com, ‏2013-03-20 (באנגלית) Michigan State's Gavin Schilling on a roll — just in time for big task, Chicago Tribune "Gavin Schilling signs with Braunschweig". Sportando (באנגלית אמריקאית). נבדק ב-2022-06-28. "Bayern Basketball announces Gavin Schilling". Sportando (באנגלית אמריקאית). נבדק ב-2022-06-28.
סטנלי וגנר

סטנלי (שמחה) וגנר (באנגלית: Stanley M. Wagner; ‏4 בינואר 1932 – 23 בפברואר 2013) היה רב, אקדמאי ומנהיג קהילה אמריקאי. סטנלי וגנר נולד בברוקלין, ניו יורק. הוא למד בישיבה יוניברסיטי שם נסמך לרבנות בשנת 1956. הוא עשה דוקטורט בהיסטוריה של עם ישראל ובספרות עברית ועוד חמישה תארים מתקדמים בישיבה. עבודת הדוקטורט שלו משנת 1964 נקראה "אי-התאמה דתית בחיים היהודיים העתיקים". זה היה "מחקר של מונחים וקטגוריות תלמודיות ביחס להתנהגות פסולה לפי ההלכה". וגנר עבד באוניברסיטאות בלקסינגטון קנטקי (1957–61) ובולדווין, ניו יורק (1961–70). לאחר מכן שימש כסגן הנשיא בפועל של הציונות הדתית של אמריקה (1970–72). הוא הנהיג את קהילת בית המדרש הגדול-בית יוסף (1972–97) והיה הרב היחיד אי פעם של הסנאט של קולורדו (1980–98). בעת שכיהן כרב קהילה, עבד ואגנר גם כפרופסור להיסטוריה יהודית באוניברסיטת דנוור בין השנים 1972 ל-1999. ב-1975, באוניברסיטה, הקים וניהל את המרכז ללימודי יהדות, החברה ההיסטורית היהודית של הרי הרוקי, ארכיון בק והמכון למודעות השואה. הוא הקים את מוזיאון מיזל בשנת 1982 ושימש כמנהל עד שנת 2000. בשנות ה-80 הצטרף לעמדתו של הרב אליעזר ברקוביץ בנושא גיור של בני ובנות זוג של יהודים מתבוללים, והסכים להקים בית דין לגיור בדנבר שיגייר גרים שברור שלא ישמרו מצוות באופן מלא, אך לומדים יהדות ושומרים על המסורת והזהות היהודית באופן בסיסי. לרב וגנר נולדו שתי בנות מאשתו הראשונה סימי, ממנה התגרש לאחר 34 שנות נישואים. בנובמבר 1990 התחתן וגנר בשנית עם הפסיכולוגית ועורכת הדין רנה רבינוביץ'. הרב וגנר ורעייתו עלו לישראל בשנת 2006 אך ביקרו תכופות בארצות הברית. לאחר העלייה העדיף להיקרא שמחה ולא סטנלי. נפטר ב-23 בפברואר 2013 בירושלים. הותיר אחריו אישה, וכשלושים צאצאים. Wagner, Stanley M.; Breck, Allen duPont (1977). Great Confrontations in Jewish History: The J.M. Goodstein Lecture Series on Judaica, 1975 (1 ed.). University of Denver, Department of History. ISBN 0930078055. OCLC 3229778. Wagner, Stanley M. (1979). A Piece of My Mind (באנגלית). Ktav Publishing House. Jospe, Raphael; Wagner, Stanley M. (1981). Great Schisms in Jewish History (באנגלית). Center for Judaic Studies, University of Denver. ISBN 9780870687112. Drazin, Israel; Wagner, Stanley M. (2012). פירוש ותרגום לאנגלית של תרגום אונקלוס לתורה (באנגלית). Gefen Publishing House. ISBN 9789652295217. שמחה משה וגנר (1932-2013), דף שער בספרייה הלאומית Jospe, Raphael (2007). "Wagner, Stanley M. |". Encyclopedia.com (באנגלית). נבדק ב-2018-09-16. Draper, Electa (2013-03-08). "Rabbi Stanley Wagner memorial Monday at The Denver Synagogue". The Denver Post (באנגלית אמריקאית). נבדק ב-2018-09-16. samuel g. freedman, Jew Vs Jew: The Struggle For The Soul Of American Jewry, עמ' 92-93 "Rabbi Wagner leaves multifaceted legacy". Intermountain Jewish News (באנגלית אמריקאית). 2013-02-28. נבדק ב-2018-09-16. "Class News". The University of Chicago Magazine. באפריל 1997. נבדק ב-2018-09-15. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטנלי וגנר".
קשת (ארגון)

קשת (באנגלית: Keshet) הוא ארגון יהודי-להט"בי בארצות הברית שמרכז הפעילות שלו נמצא בבוסטון, ניו יורק ובמפרץ סן פרנסיסקו, ופועל למען שוויון והכללה מלא של להט"בים בחיים היהודיים. הארגון מציע משאבים, הכשרה וסיוע טכני ליצירת קהילות יהודיות מכילות להט"ב בפריסה ארצית. הארגון הפיק בעבר את הסרט התיעודי Hineini: Coming Out in a Jewish High School (אנ'). ב-18 ביוני 2010, הוכרז כי הארגון קשת ימוזג עם הארגון היהודי-להט"בי, Jewish Mosaic: The National Center for Sexual and Gender Diversity, לאחר שהארגון קיבל מענק מקרן משפחת צ'ארלס ולין שוסטרמן. רבני קשת להט"ב ויהדות אתר האינטרנט הרשמי של קשת (באנגלית) קשת, ברשת החברתית פייסבוק קשת, ברשת החברתית אקס (טוויטר) קשת, סרטונים בערוץ היוטיוב "Transgender Professor Joy Ladin Faces Life Back at Yeshiva." The Advocate, September 18, 2008. National gay magazine cites Keshet's Transgender Working Group as one of the most prominent groups for transgender Jews in the United States. "Training educators, rabbis to welcome, affirm gay Jews." Cleveland Jewish News, August 6, 2008. Read about Keshet's second national training institute for Jewish educators and leaders. "Educators learn ways to welcome GLBT Jews into the community." JTA, May 8, 2008. Read about Keshet's first national training institute for Jewish educators and leaders. "Keshet Goes from Local Org to National Force." The Jewish Advocate, May 2, 2008. Keshet and Jewish Mosaic to merge (אורכב 21.06.2010 בארכיון Wayback Machine), Jacob Berkman, Jewish Telegraph Agency, June 18, 2010 "Keshet and Jewish Mosaic to merge". Jewish Telegraphic Agency (באנגלית אמריקאית). 2010-06-18. ארכיון מ-2021-12-03. נבדק ב-2021-02-27. "Behind the Keshet-Jewish Mosaic Merger". Keshet (באנגלית אמריקאית). ארכיון מ-2021-01-24. נבדק ב-2021-02-27. "Slingshot Book". 21/64. אורכב מ-המקור ב-22 ביוני 2007. נבדק ב-22 ביוני 2007. {{cite web}}: (עזרה)
לאון רדושביץ'

לאון רדושביץ' (באנגלית: Leon Radošević; נולד ב-26 בפברואר 1990) הוא כדורסלן קרואטי-גרמני המשחק בעמדת הסנטר בבאיירן מינכן. רדושביץ' החל לשחק כדורסל בציבונה זאגרב הקרואטית. ב-17 ביולי 2011 חתם באולימפיה מילאנו האיטלקית. ב-29 ביוני 2012 הושאל לריטאס וילנה, וב-23 בינואר 2013 שב למילאנו. ב-30 ביולי 2013 חתם על חוזה לשנתיים באלבה ברלין מהבונדסליגה הגרמנית. ב-16 בספטמבר 2015 חתם בבשיקטש הטורקית, אך ב-17 בנובמבר 2015 חתם בברוזה במברג הגרמנית עד לתום העונה. ב-10 באפריל 2016 חתם במועדון לשלוש עונות נוספות. בשנת 2017 קיבל אזרחות גרמנית. לקראת עונת 2018/2019 חתם בבאיירן מינכן. מדיה וקבצים בנושא לאון רדושביץ' בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג Voigt, Benedikt (2013-07-31). "Beweglich und jung". Der Tagesspiegel Online (בגרמנית). ISSN 1865-2263. נבדק ב-2022-06-28. Radosevic: "Stoschek war etwas angepisst" | BASKETBALL.DE - BASKETBALL.DE, web.archive.org, ‏2018-07-13 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
לב של אש

לב של אש (באנגלית: Fireheart) הוא סרט קולנוע קומי קנדי-צרפתי בהנפשה ממוחשבת, אשר משמש כסרט השני שהפיקה L'Atelier Animation לאחר "לרקוד" (2016). את הסרט ביימו תיאודור טאי ולורנט זיתון, זיתון כתבה את התסריט יחד עם ג'ניקה הרפר וליסה האנטר. בניו יורק של שנות ה-20, נערה בת 16 בשם ג'ורג'יה חולמת להיות הכבאית האישה הראשונה. בעקבות זאת היא מתחפשת לגבר ומנסה להציל את אביה המפקד מפושע סדרתי אשר משתמש בגז סגול על מנת להפנט אנשים. אוליביה קוק / נועה כהן - ג'ורג'יה נולאן מאיה מיסאלג'וויק / הילה קאופמן - ג'ורג'יה נולאן הצעירה ויליאם שאטנר - ג'ימי מורי לורי הולדן - פאולין קנת בראנה / גלעד קלטר - שון, אביה של ג'ורג'יה ריאן גרסיה / יובל בינדר - ריקרדו וילקס לי - ג'ין מארה ג'ונוט - לורה דווין סקוט האמפרי - קפטן ניל הסרט הופץ בארצות הברית על ידי הולו בפברואר 2022 ובאירופה על ידי אנטרטיינמנט ואן בהמשך השנה. אתר האינטרנט הרשמי של לב של אש (בשפות מרובות) "לב של אש", במסד הנתונים הקולנועיים IMDb (באנגלית) "לב של אש", באתר Rotten Tomatoes (באנגלית) "לב של אש", במסד הנתונים הקולנועיים KinoPoisk (ברוסית) לב של אש, במיזם "אישים" לתיעוד היצירה הישראלית Keslassy, Elsa (24 בפברואר 2022). "Hulu Nabs U.S. Rights to Anton's Animated Family Film Fireheart (Exclusive)". Variety. נבדק ב-24 בפברואר 2022. {{cite news}}: (עזרה)
אליעזר די טולדו

הרב אליעזר די טולדו (תק"ל, 1770 - תר"ח, מרץ 1848) היה פוסק, דיין ואב"ד בקושטא ומחבר ספר משנת רבי אליעזר. נולד בשנת ה'תק"ל בערך לבנו של הרב אהרן די טולדו. למד אצל רבי אליה עניו, שהסכים לכמה מפסקיו. באייר ה'תקע"ו עמד בראש בית דין הגדול בקושטא שאישר את הסכמת בית דין איסור והיתר בקושטא. כיהן גם בבית דינו של רבי שמואל חיים, המשיך לכהן בבית דין רבה עד שנהפך לראש בית הדין הגדול. תלמידו המובהק היה רבי אברהם פרץ, ורבי אליעזר הסכים לספרו "אבני שהם". נשלחו אליו שאלות מרחבי האימפריה העות'מאנית, כמו מירושלים, ומברוסא. נפטר במרץ 1848, רבי חיים פאלאג'י ספד לו באזמיר, ואמר: לא טובה השמועה מפטירת הנפש היפה גם חסידה רב טוב לבית ישראל רבי אליעזר הגדול זצוק"ל דכולי עלמא ידעי כבוד תהלתו ויהי שמעו בכל הארץ דהוא שפט את ישראל יותר מעשרים שנה...בעיר קושטא ועל העם מקצה היו רצים אחריו ותורה יבקשו מפיהו כי היה דבר ומנהיג במתק לשונו ומקבל את כל האדם בסבר פנים יפות ומקטון עד גדל כל העם עונים אחריו מקודש מקודש וראוי לומר עליו אוי לדור שאבד מנהיגו — רבי חיים פאלאג'י, ראה חיים חלק ב' בניו היו רבי חיים, רבי יוסף ורבי סימן טוב די טולדו, שכיהן כראש ישיבה בקושטא בשנת ה'תרל"ה. משנת רבי אליעזר ב' חלקים (שאלוניקי התרי"ג; שאלוניקי התרל"ג) - שו"ת המכיל פסקים שנתן. בסוף חלק ב' של הספר נדפס ספר הזכרונות למורו ורבו רבי אליהו עניו. את הספר הגיה הדיין רבי חיים מנחם. פנקס בית הדין בקושטא, עמוד 73 ש' ואנונו, אנציקלופדיה לחכמי טורקיה, עמוד 147 רבי אליעזר די טולדו, ‏משנת רבי אליעזר חלק א', עמוד 5, באתר הספרייה הממלכתית של רוסיה, רבי אליעזר די טולדו, משנת רבי אליעזר חלק א', באתר היברובוקס. רבי אליעזר די טולדו, משנת רבי אליעזר חלק ב', באתר היברובוקס למשל: משנת רבי אליעזר חלק א', סוף דרוש ד' חלק ב', שאלוניקי תר"ח משנת רבי אליעזר חלק א' סימן י"ב משנת רבי אליעזר חלק א' סימן מ' ראה חיים חלק ב'